گرڎوو دەنگەکاو، دەنگدەراو ورچنیەی سەرۆککۆماری و پەرلەمانوو بەروو وەڵاتی پەی تورکیای فاڕیێوە.
دەنگەکی چەنی شاندی دیپلۆماسی یاویۍ ئەستەنبوڵ. دەنگدەکۍ دماتەر جە ڕایۍ زەمینیێوە پەی ئەنقەرەی فاڕیاوە.
پەی یەرۍ ملوێنا و ٤١٦ هەزارا و ٩٨ دەنگدەرا وەڵاتی، جە ٧٣ وەڵاتا و ١٥٦ نوێنەرایەتییا بەروو وەڵاتی، سندوقۍ نریێبێنێرە. دەنگدای جبەروو وەڵاتی جە ٢٧وو نیسانینە دەسش پەنە کەرڎەبۍ. بەپاو ئامارە ڕسمییەکاو کۆمسیۆنو ورچنیەی، ملوێنێوە و ٦٩١ هەزارۍ و ٥٣١ کەسۍ دەنگشا دان.
ورچنیەی بەروو وەڵاتی جە دەروازە حدوودییەکانە تا سەعات ١٧:٠٠و ١٤و ئایاری بەرڎەوام بۆ.
س.ز
